Hospital Teluk Intan

Hospital Teluk Intan merupakan sebuah hospital kerajaan yang terletak di Perak, Malaysia. Hospital Teluk Intan menyediakan kemudahan kesihatan kepada penduduk daerah Hilir Perak. Kini Hospital Teluk Intan mempunyai 548 buah katil.

Sejarah
Hospital yang asal dibina oleh Pentadbiran British Federated Malay States (FMS) pada tahun 1923. Tapak Hospital Teluk Anson ini terletak di pusat bandar Teluk Anson, nama lama Teluk Intan,  pada masa itu. Lokasi tapak hospital ini yang tidak jauh dari Sungai Perak menyebabkan ia sering dilanda banjir. Operasi hospital ini ditamatkan apabila hospital baru siap dibina pada tahun 1987. 

Hospital baru ini terletak di Jalan Changkat Jong kira-kira 4 kilometer dari pusat bandar Teluk Intan. Ia meliputi kawasan seluas 65 ekar dimana sebelum itu kawasan tersebut adalah kawasan ladang getah. Pada akhir tahun 1982, pembinaan baru hospital pojek dimulakan "Turn-Key". Syarikat Leighton  dari Australia telah berjaya dalam kontrak tender bernilai RM94.3 juta. Kerja-kerja pembinaan bermula pada 3 Januari 1984 dan siap pada bulan Februari 1987. Hospital telah diserahkan kepada Kementerian Kesihatan Malaysia pada 28 Mac 1987.
Jumlah kos hospital ini kira-kira RM110 juta, dan menyediakan kedua-dua perkhidmatan pesakit luar dan dalam. Ia telah dibuka secara rasmi oleh DYMM Paduka Seri Sultan Perak pada Ogos 25, 1987

Fungsi
Hospital Teluk Intan memberikan perkhidmatan kepada penduduk Daerah Hilir Perak. Perkhidmatan hospital pakar turut disediakan kepada Daerah Hilir Perak termasuklah Daerah Sabak Bernam, Daerah Batang Padang, selatan Manjung, dan Daerah Perak Tengah. Hospital ini juga bertindak sebagai rujukan kepada Hospital Sabak Bernam (Selangor), Hospital Tapah, Hospital Slim River, beberapa kes dari Hospital Manjung dan Hospital Changkat Melintang.

Alamat
Hospital Teluk Intan
Jalan Changkat Jong
36000 Teluk Intan
Perak
Malaysia

Rujukan

Pautan luar
 Hospital Teluk Intan 
 Laman Kementerian Kesihatan.

Teluk Intan
Teluk Intan